**Par primārās veselības aprūpes pakalpojuma – veselības aprūpe mājās sniegšanu un apmaksu Covid-19 pandēmijas laikā**

1. IZPILDĪTĀJS, organizējot un sniedzot personām veselības aprūpes pakalpojumus mājās koronavīrusa COVID-19 pandēmijas laikā:
	1. nodrošina personas ģimenes ārstam iespēju pieteikt personu, kurai pienākas mājas aprūpes pakalpojumi teritorijā, kurā IZPILDĪTĀJS nodrošina mājas aprūpes pakalpojumus, nazofaringeālās un orofaringeālās iztriepes koronavīrusa **SARS-CoV-2 (turpmāk – Paraugs) paņemšanai** katru darba dienu laikā no 8:00 līdz 19:00 zvanot pa tālruni, sūtot mājas vizīšu pieteikumus uz elektroniskā pasta adresi, kas publicēta Dienesta mājas lapā;
	2. nodrošina pieteiktiem pacientiem Paraugu paņemšanu 12 stundu laikā no pieteikuma saņemšanas brīža;
	3. nodrošina nepieciešamo Paraugu paņemšanas komplektu pieteikšanu:

1.3.1. SIA “E.Gulbja laboratorija” (turpmāk - EGL) vismaz 24 stundas pirms komplektu saņemšanas, pasūtīt komplektus COVID -19 izmeklējamā materiālā paņemšanai var E.Gulbja laboratorijā pa e-pastu: pasutijums@egl.lv (visu diennakti) vai pa telefonu 27307001 (darba dienās 8:30-15:30), norādot piegādes adresi un komplektu skaitu un vienojoties par paņemto paraugu atgriešanas kārtību laboratorijā;

1.3.2. SIA "Centrālā laboratorija" (turpmāk – CL) vismaz 24 stundas pirms komplektu saņemšanas, pasūtīt komplektus COVID -19 izmeklējamā materiālā paņemšanai var SIA Centrālajā laboratorijā pa e-pastu: saliva.covid.cl@gmail.com (visu diennakti) vai pa telefonu 29904278 (darba dienās 8:00-16:00), norādot piegādes adresi un komplektu skaitu un vienojoties par paņemto paraugu atgriešanas kārtību laboratorijā.

* 1. nodrošina pacientiem EGL vai CL noteiktās laboratorijas nosūtījuma formas aizpildīšanu, veicot Parauga paņemšanu;
1. nodrošina Paraugu laboratorisko izmeklējumu veikšanu un to uzskaiti uz personu veidlapā Nr.024/u “Ambulatorais pacienta talons” un informācijas ievadi Veselības aprūpes pakalpojumu apmaksas norēķinu sistēmā „Vadības informācijas sistēma” (turpmāk – VIS) atbilstoši līguma par primārās veselības aprūpes pakalpojuma – veselības aprūpe mājās sniegšanu un apmaksu (turpmāk - Līgums) 3.pielikuma 6.punkta nosacījumiem DIENESTS apmaksā IZPILDĪTĀJAM izdevumus par Paraugu paņemšanu atbilstoši manipulāciju sarakstā iekļauto manipulāciju tarifiem.
2. Ja IZPILDĪTĀJS pieteicies nodrošināt hronisko pacientu veselības uzraudzību COVID-19 pandēmijas laikā un ir norādīts Dienesta Tīmekļvietnē publicētajā sarakstā, IZPILDĪTĀJS sniedz pakalpojumus pēc Dienesta pieprasījuma norādītajos laika posmos.
3. No pacienta netiek iekasēts maksājums par Paraugu paņemšanu.
4. IZPILDĪTĀJS par sniegtajiem veselības aprūpes pakalpojumiem mājās Covid-19 pozitīvajiem pacientiem norāda manipulācijas atbilstoši Manipulāciju sarakstam, kas publicēts Dienesta mājas lapā.
5. Pēc DIENESTA pieprasījuma IZPILDĪTĀJS sniedz operatīvu informāciju par Līguma ietvaros sniegtiem pakalpojumiem 24 stundu laikā.
6. DIENESTS apņemas pārskaitīt IZPILDĪTĀJAM finanšu līdzekļus atbilstoši Norēķinu kārtībai.
7. DIENESTAM ir tiesības, pašam vai pieaicinot attiecīgus speciālistus, pārbaudīt sniegto pakalpojumu atbilstību šī pielikuma noteiktajām prasībām.